  Майя Бывальцева «Россия быръе» мер движение Удмуртиын 10-тӥ куарусёнэ быръёнъёс дыръя ужаны быгатӥсь 200-лэсь трос чакласьёсты дышетоз. Со сярысь ивортӥзы ӵектосэз радъясьёс. «Милям ужпуммы — быгатонлыко чакласьёсты дасяны, кудъёсыз быръён участокъёсын вань ужрадъёслэсь катлыко луэмзэс зэматыны быгатозы. Дышетон дыръя ӧнерчиос быръён ужрадлэн инъетъёсыз, бырйисьёслэн эрикрадъёссы, янгышанъёс сярысь вералозы, быръён эрикрад удысъя кылдэм юанъёслы валэктонъёс сётозы. Удмуртиын быръёнъёсы дышетэм муртъёс пӧлысь устооссэ 200–250 чакласьёсты поттыны малпаськомы», — вераз огез ӵектосэз кылдытӥсьёс пӧлысь, юридик тодосъя кандидат Александр Закускин. Кылем арын «Россия быръе» 4 сюрслэсь трос адямиез дышетӥз, соос Кун Думае быръёнъёслэсь мынэмзэс эскеризы. Таяз арын Россилэн 15 улсовылъёсысьтыз 5 сюрслэсь трос адямиез дасялозы. Пыриськыны быгатэ 18 ареслэсь бадӟым котькуд мылкыд карись, гожтӥськыны азьвыл ик кулэ. Катрадлыкез тӥян сярысь али ик ивортыны луэ ни: уен-нуналэн ужась линие жингыртыса 8 800 100 24 84  сайт пыр telegram @rfchoice_bot пыр Тодэ вайытом, 10-тӥ куарусёнэ Удмуртиын Кун Кенеше депутатъёсты но улосвыл тӧроез быръёнъёс ортчозы. Элькунысь улӥсьёс «Родина», «Справедливая Россия», «Единая Россия», ЛПДР, КПРФ но «Коммунисты России» партиосын ӵектэм кандидатъёс понна куара сётозы. Со нуналэ ик Удмуртилэн тӧроезлэн интыужез понна 5 адями вожвылъяськоз. Со али улосвыл кивалтӥсьлэсь ужзэ огдырлы быдэсъясь Александр Бречалов – «Единая Россия» партилэн кандидатэз, КПРФ-лэсь быръёнъёсы пыриське Владимир Бодров, ЛДПР-лэсь – Тимур Ягафаров, «Спарведливая Россия» партилэсь – Фарид Юнусов но «Коммунистическая партия социальной справедливости» огазеяськонлэсь – Андрей Иванов.  «Удмуртиысь Кун Кенеш быръёнъёс-2017» сярысь вань иворъёс «Удмуртилы тӧроез быръёнъёс-2017» сярысь вань иворъёс Тегъёс: Мерлык быръёнъёс Удмуртия  